Euroopa Kohtu (kümnes koda) 25. aprilli 2013. aasta otsus – komisjon vs. Iirimaa
(kohtuasi C‑55/12)
Liikmesriigi kohustuste rikkumine – Direktiiv 2003/96/EÜ – Energiatoodete ja elektrienergia maksustamine – Erand puuetega inimeste poolt kasutatava mootorikütuse aktsiisile – Erandi säilitamine pärast üleminekuaja lõppu – Rikkumine
1.                     Liikmesriigid – Kohustused – Direktiivide täitmine – Erand, mis ei ole direktiiviga kooskõlas – Kohustuste rikkumine (nõukogu direktiiv 2003/96, artikli 18 lõike 1 esimene lõik) (vt punkt 33)
2.                     Maksusätted – Õigusaktide ühtlustamine – Energiatoodete ja elektrienergia maksustamine – Direktiiv 2003/96 – Maksuvabastus – Mõiste (nõukogu direktiiv 2003/96, artikli 6 punkt c) (vt punktid 37 ja 38)
3.                     Liikmesriigid – Kohustused – Direktiivide täitmine – Kohustuste rikkumine – Põhjendus, mille aluseks on komisjoni keeldumine eranditaotluse täitmisest – Lubamatus (ELTL artikkel 258) (vt punkt 43)
4.                     Liikmesriigid – Kohustused – Direktiivide täitmine – Kohustuste rikkumine – Siseriiklikul õigusel põhinev õigustus – Lubamatus (ELTL artikkel 258) (vt punkt 45)
Ese
Nõukogu 27. oktoobri 2003. aasta direktiivi 2003/96/EÜ, millega korraldatakse ümber energiatoodete ja elektrienergia maksustamise ühenduse raamistik (EÜT L 283, lk 51; ELT eriväljaanne 09/01, lk 405), rikkumine – Erand puuetega inimeste poolt kasutatava mootorikütuse aktsiisile – Erandi säilitamine pärast üleminekuaja lõppu
Resolutsioon
1.
Kuna Iirimaa, pärast nõukogu 27. oktoobri 2003. aasta direktiivi 2003/96/EÜ, millega korraldatakse ümber energiatoodete ja elektrienergia maksustamise ühenduse raamistik (muudetud nõukogu 29. aprilli 2004. aasta direktiiviga 2004/74/EÜ), artikli 18 lõike 1 esimeses lõigus ja II lisas ette nähtud üleminekutähtaja lõppu 31. detsembril 2006, vabastas aktsiisist kütuse, mida puuetega inimesed kasutavad mootorsõidukite jaoks, siis on Iirimaa rikkunud selle direktiivi artikli 4 lõikest 1 tulenevaid kohustusi.
2.
Mõista kohtukulud välja Iirimaalt.